
O ALTA LUME 





O ALTĂ LUME 


Am hoinărit peste munţi, 
Peste ape. 

De cer mai departe 
Sau mai aproape 


Şi-o singură grijă-am avut: 

Inima să n’o pierd,s’o ’mprumUt 
Oricărui om. 

Deschisa, hună, largă 


Tristeţile 

Am învăţat să mi le şteargă chiotul, 
Cântecul 


Si-am aşteptai cu nerăbdare 
O altă lume 
Şi-un soare nou. 

Mai. cald. mai mare. 


22 SEPTEMBRIE 1939 


De câte ori ghirlande mari 

De albe flori 

îmi trec pe dinainte 

îmi vine’n minte 

Toamna-aceea ’n care-au fost 

Atâţia morţi 

Atâtea flori 







Şi-atâtea albe.sfinte 
Oseminte. 


Mirosul greu de albe crizanteme 
Ca pentru morţi crescute 
In reavănul pământ hrănit 
Cu sângele şi trupul lor. 

Şi azi pluteşte în văzduh 
In zilele ce-aduc aminte 
De lungi convoiuri funerare. 


Atâta tinereţe*n strai de sărbătoare 
Păşea încet si greu, 

Senin şi rar 

In urma nevăzutelor sicrie 
în care-atâţia morţi trăiau pentru vecie. 


Era atâta tinereţe 

Şi-atâta jale stăpânită 
Şi-atâtea amintiri însângerate’n 
Suflet .. 

Atâţia morţi 

Flori albe ce mureau . 

Erau atâtea flori şi-atâtea lacrimi 
Cât ochii nu puteau de jale să mai plângă 






NU ŢI-AM CLĂDIT STATUI 


Nu ţi-am clădit statui din piatră 
Nici le-am turnat în bronz 
Ci’n noi statuie ţi-am clădit 
Statuie de lumină, 

Statuie pentru tine, 

De’nvăţător statuie. 

Şi de frate. 


în noi statui ţi-am făurit 
Din faptă ,din credinţa 
Nestrămutată’n cer 
Şi’n tine. 


Nu ţi-am clădit statui în piatră 
în marile cetăţi 
Şi’n pieţe de oraşe, 

Ci’n sufletele noastre, 

Căpitane. 

RUMÂNĂ 


Din Iul rumân m au plămădit strămoşii 
Şi*n crivăţ m au călit. 

In ploi crescut-am brad de munte. 

Cu doinele m’am ridicat, 

Cu doruri mari să-l văd pe Căpitan 
Ochi largi de vis spre Dumnezeu 
Mi i-a deschis din frageda copilărie 
Mama 

Asprimilor ,apostol l-am avut 
Pe tata 

Iară haiducii mi-au fost fraţi de 


cruce. 

LA GORNA BANJA 




Ce joc sublim de-albastru 
De vioriu şi roz 
în asfinţitul rece 
De toamnă ? ntârzâiată 


Şi liniştea’nserării 
Ce leneş se lăsase 
Când nori gheboşi în ceaţă 
Se’ntreţeseau pe culmi 


Ce roş îmbujorase 
La Gorna Banja cerul 
Când seara îşi revarsă 
Peste întinderi umbra 


Şi'nalt în soare-apune 
Se mai vedea doar vârful 
încoronat de munte 
Cu albele zăpezi. 

Natura ne’ntrecută 
îşi mânuia paleta 
Dumnezeeşte peste 
întinderi largi de cer 


Când zările departe 
îmbujorau apusul 
în inimă să-mi lase 
Acelaş gând de ieri 



Ce roş îmbujorase 
La Gorna Banja cerul 
Când sângeraseşi mine 
0 ultimă nădejde! 


ÎN ZI DE FLORII 


în zi de Florii 

Veniţi din colţul negrelor hrube, 
Prieteni, 

Cu focul nestins al inimii calde 

Şi albe ca pâinea cea nouă 

Veniţi.pe-un prieten cu toţi să-l cinstim 

în ziua aceasta a florilor celor dintâi 

A florilor albe 

Sfinţite în zi de Florii. 




lată-ne toţi. prietene Florea, aici adunaţi 

Prinos să-ţi aducem din inima toată 

Din inimă hună de frate 

Noi n avem nici spumă de-ambrozii 

Ca ii cupe de aur să curară nectarul 

Şi*n talgere albe de-arginl 

Bogat să nflorească ospăţul 

Nici Pani să ne cânte din naiu. 

Nici Nimfe să joace ca n antice vremuri . 
Ci florile albe în suflet cu toţii 
Aici le aducem, acum. pentru tine. 

Flori albe de crin. 

Flori albe. senine. 

.4 jertfelor tale flori 
De sârmă ghimpată. 

PLUGARULUI 


Cutreer câmpia 
în lung şi’n lat. . 
Nu îi eşti doară 
Tu împărat? 


Nu ţi se’nchină ţie 
Zorile 

Nu-ţi cântă’n dimineţi 
Privighetorile? 



Fruntea-ţi arsă 
De năduf şi de soar 
Care alt împaral 
O mai are?. 


Tu, care duci 
în adâncile-ţi cară 
Zilele prea calde 
De vară ! 


Pe ogorul brăzdat 
Cu plugul de tine 
Iată vine pământul 
Să ţi se’nchine, 


Cu bobul grâului 
îmbelşugat, 

Cu fruntea lanului 
Ce -ai semănat 


Doar cerul, prea greu 
Te' ncovoaie 

Când îl rogi să te boteze 
Cu ploaie! 



PASTORULUI 


Doineşte şi poartă-ţi turma din plai în plai 
Păstor pribeag cu turmă pestriţă, mare. 
Comorile ceTi suflet le porţi şi’n grai 
Ce alt rătăcitor le mai are? 


Doinele ce turmei le cânţi şi pădurilor 
Al fluierului meşter care altul le cântă?. 
Că stă pe loc apa pe cuţitul prăvaliturilor 
Şi isvorul se opreşte pe stâncă 


Cel mai frumos răsărit de soare 
Şi apusul cel mai însângerat 
Depe munţi de sus cine le-a văzut oare 
Mai cucernice, când te-ai închinat? 


în zori de ziuă şi pe’nserat 

Cine-a cântat de Domnul mai minunat? 

Ochilor lacrimilor de sus 

Cea mai frumoasă rugă cine le-a spus? 



AM HOINĂRIT 


Şi-am hoinărit 
0 vară si ncă una 
Şi ani întregi apoi 
Dar în zadar. 

Mai trist 
Eu m ani oprit 
înfrânt 

La braţ cu luna 

Cu luna 

Cale’ntoarsă am făcut 
Prin lume 
Către soare . 

Şi dincolo de cer şi moarte 
0 inimă să caut, 

Mai albă, mai bună! 




L O G O D EV V 


Ajun de-An Nou 

Şi orele bateau a sărbătoare 

Şi le-auzeam cum fâlfâie din aripi 

In greu şi palici sbor 

Luminile s’au stins. 

Fu miezul nopţii 
Ne-am strâns cu drag 
A noastre mâini 

Şi cu sfinţenie-am schimbat inele 

An-Nou sfinţit 
Cu dragostea din noi! 
Eram câţiva prieteni doar, 
Pribegi din Ţară. 





NOAPTE I)E CRĂCIUN 


E noapte 
l)e-un ceas 
Sau de-un veac. 

Nu mai ştiu 
De când sVntiineeat 
V ă scriu 

O poartă s a deschis 
In vis 


Sau in trecut 
Şi albe’nzăpezite nopţi 
De altă dată. 

Crăciunuri luminoase şi bogate 
Cu pâine din belşug 
Cu săniuş 

Cu omul de zapadă . 

Cu Mo§ Crăciun 
Venit din albe ţări 
Cu brad şi stele multe 
Anume pentru noi, 

Mi-au apărut aievea 
In prag în astă seară 
Acasă voi 

Veţi fi având odihnă să visaţi 
Şi lăcrămând 
Şă adormiţi 
Pe palida icoană? 
în sat copiii 

Cu pieptul spintecând nămeţii. 

Au mai croesc poteci din poartă’n poartă 
Veste ducând 
Ce veste minunată! 

Luminile s’au stins, 

Doar stelele veghiază 

La dragostea din lume 
0, lacrimile care 
îmbelşugate curg 
în seara asta! 

S’A ÎNTORS UN OM ÎN SAT 


Mergea’n amurg un om pe drum 
în sal ieşea din coşuri fum, 
Copiii osteniţi de joc 
Ceaunu’ l-adăstau Ia foc 


Măicuţa robotea’n pridvor 
Copiii îi cereau de zor 
De cină şi’ntrebau mereu 
Dece-i departe Dumnezeu. 




Dece tăticul nu sa’ntors 
Pisica a sfârşii de tors. 

Mămica a ieşit în prag 

-O. Doamne dragă, Sfinte drag! 


I m om n ogradă c a intrat 

El faţa nu şi-a arătat 

Un greer ţâr aia în tindă 

Si candela doar priveghea sub grindă! 


]<> 


POVESTE 



Ascultă, scumpul meu prieten drag, 
Când ai plecat de-acasă, cine’n prag 
Plângând a suspinat în urma ta? 


Iubită n ai, iar mama nu era 
Acasă, când spre neştiute lumi 
Te-ai dus tristeţile să le aduni. 

Dormeau la poarta plopii când ai frânt 
Al vieţii drum în două şi în vânt 
Ai fluturat de nimenea ştiut 
Pe-un drum ce dela tine-a început. 


în sat lătrau toţi câinii în amurg 
Când în galop nebun pe calu-ţi murg 
Ca un strigoi pe uliţi ai trecut 


Târziu în poarta-o umbră-a stat * 

Şi-a plâns De-atunci cu maică ta 
în sat 

N’a mai vorbit de tine nimenea. 


38 


VECERNIE 


Bat clopotele-aceleaşi 
La ruga din vecernii 
Ea urcă pe potecă’n 
Biserica din sat 


Şi-aşteaptă c’altădată 
Şi-i singură cu dorul, 
Nu-i nimenea cu dânsa 
în colţu’nsingurat 




Ea urcă de-astă dată 
Cu lacrima pe gene 
Pe lespezi reci covoru-i 
De rugăciune cald 


Doar gândurile mele 
l-s veghe împrejuru-i 
Şi i se-aştern pe tâmpla 
De-argint ca fulgii albi. 


PE COARDELE NERVILOR MEI 


Pe coardele nervilor mei 
Toamna îşi cântă agonia 
Şi simt cum prelung se sfârşeşte 
Anemica-i rece viaţă. 


Sârmă ghimpată-mi sunt nervii 
înfloriţi cu splendoare de chiciură albă 
Ceaţă-i în juru-mi 
Şi iarna cu geru-i aproape. 






Serile reci şi umede parcă 
Prin nervii mei slabi le simt cum se scurg, 
Prin oase, spre inimă lunecă’ncet 
A toamnei bătrână agonie. 


URME 


într’o zi 

A trecut un om prin livezi 
Şi paşii i s’au afundat 
Adânc în iarbă 


Vânturile au bătut 
Ploile-au căzut din cer 
Iarba şi mai verde-a crescut 
Cu spini şi flori 

Aşa peste sufletul nostru 
Au trecut intro zi 
Paşii dragostei 


f urtunile vieţii 

i\ au putut şterge urinele dezamăgirii... 
O tristeţe adâncă mai dăinuie si azi f 
PI oile lacră inilor. 

TOAMNA 


Să sorb paharul 
De tristeţe 
Tu pribegie 

Mă îmbii 

Cu toamna ce mă ispiteşte 
Cu-aşa de triste melodii.. 




Cu fiecare bob 
De strugur 
Cu fiecare strop 
De must 
Cu fiecare 
înserare 

Pe zi ce trece toi mai singur 
Din vinul suferinţei gust. 

MI-A VORBIT UN PRIETEN 


într’o zi 

Mi-a vorbit un prieten 
Despre toate 
Melodii banale, 

In cuvinte 

Ce nu spuneau nimic; 
Venea din suflet însă 
Muzica . 



Din inimă poate 
Spre inimă 

Şi m‘ani simţit atât de 
în faţa bucuriei omeneşti 
De a se mărturisi 
Iuimei unui prieten. 
Oricine el ar fi. 

POPAS 


Din scorbura vremii 
Renaşte vlăstarul 
Speranţelor mari 
In mai bine 


La tine mi-i gândul 
Şi dorn-aşi dori 
Noroc „să te am 
Al zilei de mâine .. 



iNebune-au fugit 

Să moară’n abis 

Zilele grele de ieri 

Iar azi e mereu roai aproape 

De mâine, 

De soare, de ziua luminii . 


Mi-e gândul la lumea 
Din care cu anii 
M ani rupt fără urmă 
Şi-acolo-aşi dori 
Sa fac un popas 



De-ar fi cel din urmă! 


I 

LA UMBRA UNEI CRUCI 


Hoinar Sntr’un amurg însângerat 
Peste câmpii, prin vait, pe dealuri 
Eu marginile lumii n’am aflat 
Nici ale mântuirii maluri. 


înfrânt târziu am adormit 
Pe-o margine de-ogor în noapte 
De gânduri şi de visuri chinuit 
M am frământat ca’n mâini de moarte. 

în zori trezit sub trunchiul unei cruci 
Un Crisi se apleca spre mine : 

De unde vii. ncotro te duci? 

Fă -ţi cruce, Dumnezeu e'n tine! 


ÎNTOARCERE 


Cu pasul greu, 

Obosit 

Mă’ntorc azi 

De unde-am pornit 

Atunci 

Când de lume m’am rupt, 
De viaţa, 

De tine. 

E rece acasă 
Şi’n sufletul meu, 

E grea încă ceaţa trecutuiui 
Dar iată o stea 
Din soareie zilei de mâine 
Că-mi dă o nădejde. 
Credinţa în bine 
în dragostea la 
Şi în mine. 


VERS INTIM 








VERS INTIM 


Ce măreţ, ce mândru-i câteodată 
Omul care vrea să’nvingă’n viaţă 
Brav în luptă se avântă, se desfată 
Moartea când hidos îi rade’n faţă 


Lupta a trecut, e pace iară 
Gloanţele nu şuieră prin aier 
Liniştea se ghemuie spre seară 
Cu-amintirile pe-al vieţii caier 



Inima’nsetată de 'nfrăţire 
Bate speriată şi-apoi tace 
Sufletul doar vrea mărturisire 
Cel viteaz e’nfrânt de-atâta pace. 

INTERIOR 


Sus în colţ icoana mare 
Mai jos candeli aurite 
Faţa prea Sfintei Fecioare * 
Pe-un covor de trandafiri .. 


Şi n6 pre stânga scrinul negru 
Cu pânzeturi şi ştergare, 

Iar, pe scrin un vraf de perne 
§i zăvelei cusute’n fir 




Pe măsuţă, ţesătură 

Şi-un buchet de lăcrimioare 

Pe-un, şervet de pânză sură 


într'o vază de cristal 
După uşă, pe perete, 
în cui, rochiile fetei 


SĂRBĂTOARE 


Ea purta la cingătoare 
Ciucuraşi de lănişoară 
Bucheţel de lămâiţă 
Şi de trandafir o floare 


El avea la pălărie 
Flori de mac şi de cicoare 
Pană de păun frumoasă 
Şi-un buchet de iasomie. 






Prinşi la joc păreau că sboară 
Când ţinându-se de mână. 
Când cu mână’n cingătoare. 
Când cuprinşi de subţioara 


şi-apoi seara dela horă 
Dor cu dor, floare cu floare 
Dragoste şi voie bună 
Se’ntorceau fecior şi noră. 


M I A 


A crescut o floricică 
într o glastră din fereastră. 
Mică roşie şi mică 
E pentru micuţa noastră. 


îşi priveşte o mânuţă 
Aşezată pe-o pernuţă 
De mătase albă roză 
Ca un îngeraş din poză. 

Un buchet călduţ de soare, 
Razele-i şi-aruncă Irena. 
Blând îi cade la picioare : 
Bucla Sfintei Magdalena 


Mia râde ca o floare, 

Dă mânuţa să şi-o'ntindă. 
Cleşte mic întins spre soare. 
Raza soarelui s’o prindă 


Raza-i scapă şi s'opreşte 
într'o buclă aurită 
Păru-i arde. ea zâmbeşte 
Râde Mia fericită! 


V I s 


Era o seară 
Atâta de senina 
Cât sufletul 
Se deşira pe stele 


Plutea n nemărginiri 
Cu lună plina 
A cerului splendoare 
De mărgele 

Era pe cer 
Podoabă de mărgele 
Şi’ii sufletu-mi 
Nemărginiri de vise 


Şi dragostea 
Călătorea cu ele 
Pe căi spre altă viaţă 
’ntredeschise. 


PASTEL 


Trecui prin pădure 
Şi, Doamne, ce basm! 

Fânul crescuse până la piept 
Şi toată poiana era un covor 
De culori, de lumini, 

De fluturi, de flori, 

Beţie de arome! 

Stejarii veghiau seculari. 
Singurateci, 

Plopii purtau pe vârfuri 
De nori şi de cer 
Fâlfâinde năframe 
Ulinii foşneau. 

Salcâmii aveau măreaţă 
Podoabă de floare 
Şi de-atâta minune 
Au plâns sălciile plângătoare 

ZI DE VARĂ 


Nimic nu s’aude 
Nici iarba nu foşneşte 
Nici codrul nu mai cântă 
Şi păsările pirotesc în cuiburi 


Un petec de lumină 
Se-arată’n miazăzi. 
Respiră proaspăt cerul 
Şi câmpul şi pădurea 








Adoarme roua’n ieburi, 

De perle ’n eodru-adorm 
Pe ramuri frunzele’n amurg 
E zi de Iulie. 


FRUNZE DE ARAMĂ 


Frunze ruginii 
Ca banii de aramă, N 
Ce’n vânt 
Şi’n ploi 
Şi’n ger 

Şi’n alba zăpadă vă frângeţi, 
Dece mi-i sufletul eu voi? 







t risteţea voastră o legănaţi prin vânt. 
O mângâiaţi prin ploi, 

V o îngheţaţi în ger 
Şi-o îndulciţi 
în cel mai palid soare 
Tristeţea voastră mă doare! 


Frunze de aramă, 

Inimi triste, ruginii 
Iarna de vO petreceţi afară, 
Mi-e sufletul cu voi. 


ZI BRUMATĂ 


în flori de aibă chiciură 
Se’mbracă 
Natura iernii rece 
Şi săracă . 


Şi parc’aşa de ghiaţă 

Deşi de ger cumplit te’nghiaţă, 

Începe să te-atragă 

Şi să-ţi placă... 






De orice firicel, 
Crenguţă, floare. 

Să nu te-atingi 
iNu simţi cum doare? 


CORN DE LUNĂ 


Un soare aprins. 

Bătut pe nicovale uriaşe 
De meşteri făurari 
Şi vraci isteţi 


S’a svârcolit murind pe boltă 
In timp ce printre zori 
Un purpuriu de viaţă tremur 
Se frământa în zare: 






Ce fin se răsuceşte 
Cornul lunii 
Şi subţiat, 

O coardă de argint .. 

1 

DIMINEAŢĂ 


Luceafărul 
Veghea tremurător 
Tabloul 

Deodată : soarele .. 

0 bătălie apoi 
De cosmice proporţii 
Muri luceafărul 
Şi luna se lăsă învinsă 



Corn transparent de argint 
Se scaldă n zori 
Trandafirii. 

Violete aprinse. 


PĂGÂNĂ 


Că mor pe-alei 
Aromele’n grădini 
Şi cresc pe ronduri 
Numai crizanteme, 


Noi aşteptam 
îngânduraţi, străini 
A dragostei balsamuri 
Sau blesteme. 

Şi ca nu vin 
Zadarnic ne rugăm 
Cu ochii către cer 
La sfinţi, la soare 


Cu orice clipă 
Ne îndepărtăm 
De dragostea 

O o simţim cum moare. 


ŞTIU CĂ NU ŞTIU NIMIC 


Dece nu m'am trezit pasăre blândă 
Sau piatră sub rece isvor? 

Să tac şi-apoi ca pasarea cântând 
Să sbor! 


Dece nu m’am născut ghiocelul pădurii 
Sau bălţilor nufăr? 
înşelăciunile gurii 
Să nu le mai sufăr! 


Bl 









Dece nu m a svârlit cerul în sbor 
Ca pe o ciocârlie 
Ce de neştiinţa oamenilor 
Nimic nu ştie?! 

VERSURI PENTRU MINE 


Mi-e inima un bulgăre de lut 
Inert în faţa vieţii ce n’o văd 
§i sufletul meu nimeni n’a putut 
Să-l tulbure cândva, niciun prăpăd. 


N aşi vrea să râd Să plâng nu pot Să cânt? 
Mi-e sufletul mai greu ca stânca grea 
îmi port tristeţile prin lume’nfrânt... 

Nu ştiu ce-i viaţa, nici ce-i dragostea. 

Căci \ iaţa nu-i ce n inimă aduni 
Din iasă peste ani pânda mormânt 
Nici dragoste când paşii grei ţi-i suni 
Drept toacă n ruga fără de cuvânt. 


Mi-e inima un arc întins, 

Nu pot să râd Să plâng n a§i vrea 
M ai prins Ia sfat cu cerul necuprins 
Tu, viaţa mea, de-aici depe pământ! 


înfrânt 

S’a terminat tipărirea acestei cârti 
în Atelierele Artes Grdficas Benzal, 
Madrid, Virtudes, 7, la 13-1-1965. 
S’au tipărit 500 exemplare. 

PREŢUL anal exemplar e doi dolari «Cine da mai mult ajuta la tipă¬ 
rirea altor lucrări* 

Plata se poate face la Banco Gentral/Madrid t ccor*lon Fleseriu, 

anterioare s'o faca acum avand mare lipsa de bani* 


ROS 


